Κριτήριο αξιολόγησης για τις ενότητες: «Η οικονομική ζωή κατά την περίοδο 1922-36» ως «Η κρίση του 1932»
1. Να αντιστοιχίσετε τα γεγονότα της στήλης Α με τις χρονολογίες της στήλης Β.

1. έναρξη λειτουργία της Τράπεζας της Ελλάδας			α.1925
2. επιβολή δικτατορίας Ιωάννη Μεταξά				β.1928
3. κατασκευή φράγματος Μαραθώνα				γ.1929
4. έναρξη παγκόσμιας οικονομικής κρίσης			δ.1936

2.Να απαντήσετε με ένα Σωστό ή ένα Λάθος στις ακόλουθες ερωτήσεις:

1.Η καταστροφή του 1922 μετέβαλε τα δεδομένα της ελληνικής οικονομίας.
2. Η άφιξη των προσφύγων λειτούργησε ως καταλύτης στη δυναμική της ελληνικής κοινωνίας.
3.Το 1923 και το 1924 οι θάνατοι από τη φυματίωση και την ελονοσία έκαναν αναγκαίες και επείγουσες τις κρατικές παρεμβάσεις.
4. Η αντίδραση του κρατικού μηχανισμού ήταν ανεπαρκής σε σχέση με το μέγεθος του προβλήματος.
5. Το Αδριάνειο Υδραγωγείο επαρκούσε για την ύδρευση του πολεοδομικού συγκροτήματος  της Αθήνας του Μεσοπολέμου.
6. Στο τηλεφωνικό δίκτυο έγιναν επενδύσεις από βρετανικές εταιρείες.
7. Τα εγγειοβελτιωτικά έργα που έγιναν είχαν ως συνέπεια τη μείωση των καλλιεργούμενων εδαφών.
8. Η παγκόσμια οικονομική κρίση έφτασε στην Ελλάδα σε μια εποχή «ευημερίας».
9.Κατά τη δεκαετία του 1930 όλο και περισσότερα ευρωπαϊκά κράτη αποκτούσαν δημοκρατικά καθεστώτα.
10. Ο Ιωάννης Μεταξάς προχώρησε στην κατάλυση του κοινοβουλευτικού καθεστώτος και στην επιβολή δικτατορίας παρά την αντίδραση του παλατιού.

3. Να δώσετε τον ορισμό των ακόλουθων εννοιών: ΟΥΛΕΝ, ΠΑΟΥΕΡ, Τράπεζα της Ελλάδας, «κλήριγκ».

4. Να γράψετε ποια ήταν τα αποτελέσματα από την ίδρυση και τη λειτουργία της Τράπεζας της Ελλάδας.

5. Ποια ήταν τα αποτελέσματα της παγκόσμιας οικονομικής κρίσης για την ελληνική οικονομία και το εξωτερικό εμπόριο;

6. Με βάση τις ιστορικές σας γνώσεις και λαμβάνοντας υπόψη τις πληροφορίες του ιστορικού παραθέματος να γράψετε τι γνωρίζετε για την εικόνα της ελληνικής οικονομίας κατά την περίοδο του Μεσοπολέμου.

Γενικά, από το 1909 ως το 1935 η ελληνική κοινωνία γνώρισε μια εξαιρετική κινητικότητα και ελαστικότητα στους σχηματισμούς και μετασχηματισμούς της που οφείλονταν στις ποικίλες και αλλεπάλληλες μεταβολές. Η ανάπτυξη της βιομηχανίας, που σε ένα σημαντικό ποσοστό έγινε με την παρέμβαση του ξένου κεφαλαίου, στηρίχθηκε ως ένα βαθμό στη υποτίμηση της δραχμής και στη μεγάλη προσφορά εργατικής δύναμης που καθιστούσαν μικρό το κόστος παραγωγής και υψηλά τα κέρδη, δημιουργώντας έτσι ένα κοινωνικό στρώμα εργατών με κακές συνθήκες ζωής παρά την καθιέρωση της εργασίας των οχτώ ωρών. Στον αγροτικό τομέα, η δημιουργία των μικρών και μεσαίων ιδιοκτησιών έλυνε, βέβαια , προσωρινά το πρόβλημα των αγροτικών σχέσεων, αλλά καθιέρωνε μια δομή γαιοκτησίας που θα ταλαιπωρήσει αργότερα την ελληνική οικονομία και κοινωνία.

